இந்தக் காணொலியில் பண வீக்கம் குறித்துப் பார்க்கலாம். பொருட்களின் விலை உயர்வதைத் தான் பொதுவாக பணவீக்கம என்று புரிந்து கொண்டிருக்கிறோம். நமக்குத் தெரியும். ஒவ்வொரு ஆண்டும் விலைகள் உயர்ந்து கொண்டே போவதால் செலவீனங்கள் அதிகரிப்பதாகத் தோன்றும். எதில் இல்லை என்றாலும் குறிப்பாக சிலவற்றில் அதாவது உடல் நலம், கல்வி ஆகியவற்றில் செலவுகள் அதிகரித்துக் கொண்டே போவது தெரியும். சரி இப்போது ஒரு முக்கியமான கேள்வி பணவீக்கத்தை அளவிடுவது எப்படி..? தொழிலாளர் புள்ளி விபரக் கழகம் தான் பணவீக்கத்தை அளவிடுகிறது. நுகர்வோர் விலை குறியீட்டை நிர்ணயிக்கிறது. இந்தக் குறியீட்டை கூடைப் பொருள் மற்றும் சேவை அடிப்படையில் நிர்ணயிக்கிறார்கள். ஒரு நடுத்தர நகரிய நுகர்வோருடைய அடிப்படையான வாழ்க்கைத் தேவையை கணக்கில் எடுத்துக் கொள்கிறார்கள். அடிப்படைத் தேவை என்பது வீடு, வீட்டு எரிபொருள் வாகனம் மற்றும் மின்சாரத் தேவை. அதுபோல போக்குவரத்துச் செலவு மற்றும் ஒரு நுகர்வோருக்கும் தேவையான சராசரிக் கூடைப் பொருட்கள் ஆகியவற்றிற்கு ஆகும் செலவை ஆண்டு முழுமைக்குமாக கணக்கிடுவார்கள். நுகர்வோர் விலைக் குறியீடு 100 டாலர் என்று வைத்துக் கொள்வோம். கணக்கிடல் எளிமைக்காக அதனை 100 டாலர் என்கிறோம். இந்த அடிப்படையில் தான் ஒட்டுமொத்தமாக மக்கள் செலவிடும் தொகையை வீடு, போக்குவரத்து, எரிபொருள் என்று சதவீதம் பிரிக்கிறார்கள். அதே அடிப்படையில் தான் ஒவ்வொரு ஆண்டிற்கும் கூடைச் செலவினத்தையும் கணக்கிடுகிறார்கள். ஆண்டிற்கு இரண்டு டாலர்கள் உயர்த்தப்படுகிறது. அடுத்த ஆண்டிற்கு கூடைச் செலவினத் தொகை 102 டாலர்கள் என்று வைத்துக் கொள்வோம். பொதுவாக நுகர்வோரின் விலை மற்றும் சேவைத் தொகை செலவினம் இரண்டு டாலர் அதாவது இரண்டு சதவீதம் உயர்ந்து விடும். ஆகவே இந்த அளவீட்டின் அடிப்படையில் கூடை பொருட்களின் விலையும் இரண்டு சதவீதம் உயர்ந்து விடும். செய்திகளில் "பணவீக்கம் இரண்டு சதவீதம் உயர்ந்தது" என்று அறிவிப்பார்கள். இங்கே நாம் புரிந்து கொள்ள வேண்டியது என்னவென்றால் பணப்புழக்கம் அதிகரிப்பதை சில சமயம் பண வீக்கம் என்பார்கள். அதிகப் பணம் அச்சடிக்கப்பட்டதாக பேச்சு உலவும். பணவீக்கம் உயர்வதற்கு பணப்புழக்கமும் ஒரு காரணியாக இருக்கிறது. பெரும்பாலான நேரங்களில் பொருட்களின் விலை உயர்வையே நாம் பணவீக்கம் என்கிறோம். பணப்புழக்கம் அதிகரித்தது பற்றிப் பேசுவதில்லை. இது எளிமையானதாகத் தோன்றலாம். ஆனால் உண்மையில் எளிமையல்ல. முதலில் நாம் கவனத்தில் கொள்ள வேண்டியது இதனை தொழில் நுட்பச் சாதனங்களின் விலையைப் போலக் கருத முடியாது. ஏனென்றால் ஒரே வகையான நுட்பச் சாதனம் ஆண்டுக்கு ஆண்டு விலை குறைந்து கொண்டே போகும். ஒரே வகையான கணினியின் விலை ஒவ்வொரு வருடமும் குறைந்து கொண்டே போவதைப் பார்த்திருப்பீர்கள். அதேபோல பல தயாரிப்புகள் சந்தையில் இருக்கின்றன. நிறைய பொருட்களை குறியீட்டு எண்ணிற்கு எப்படிக் கணக்கிடுவது..? ஒவ்வொன்றையும் வெவ்வேறு காலங்களில் கணக்கிடும்போது நிறைய முரண்பாடுகள் ஏற்படும். ஆனால் அதனைக் கணக்கிடுவதற்கு சரியான வழி என்னவென்றால் சராசரியை எடுத்துக் கொள்வது தான். ஒவ்வொரு ஆண்டும் சராசரியாக கூடுதலாக எவ்வளவு செலவாகிறது. அல்லது அடுத்தடுத்த ஆண்டுகளில் வாங்கும் திறன் எவ்வளவு குறைகிறது என்று பார்த்து தான் பணவீக்கத்தை அளவிட முடியும்.